22/12/2020 | Administración LocalProvincial
Deputación Provincial da Coruña
Secretaría Xeral. Sección de Información e Actas
Anuncio de aprobación das bases de subvencións provinciais de concorrencia competitiva da convocatoria Fonl 2021

ANUNCIO Resolución número 2020/42090 do 18 de decembro de 2020 pola que se aproban as bases reguladoras da convocatoria de subvencións dirixida aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2021. A Coruña, 21 de decembro de 2020 O presidente, O secretario, Valentín González Formoso José Luis Almau Supervía RESOLUCIÓN POLA QUE SE AVOCA A COMPETENCIA PARA A APROBACIÓN DAS BASES DO PROGRAMA DE SUBVENCIÓNS PROVINCIAIS DE CONCORRENCIA COMPETITIVA DIRIXIDAS AOS CONCELLOS, AGRUPACIÓNS DE CONCELLOS, MANCOMUNIDADES E OUTRAS ENTIDADES LOCAIS DA PROVINCIA DA CORUÑA PARA A CREACIÓN, MANTEMENTO E REFORZO DOS SERVIZOS DE NORMALIZACIÓN LINGÜÍSTICA (SNL) DE 2021 E POLA QUE SE APROBA ESTA CONVOCATORIA COA CORRECCIÓN DO ANO DE XUSTIFICACIÓN Don VALENTÍN GONZÁLEZ FORMOSO, Presidente da Deputación Provincial da Coruña, Tendo en conta que a vindeira reunión de Xunta de Goberno Local non é ata o venres 8 de xaneiro e considerando a urxencia de publicar as bases reguladoras do programa de subvencións provinciais de concorrencia competitiva dirixidas aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2021 coa corrección do ano de xustificación. Despois de ver o expediente 2020000035224 co erro no ano de xustificación e a publicación no BOP número 217 do 18 de decembro de 2020, do Acordo da Xunta de Goberno, do 11 de decembro de 2020, polo que se aproban as bases reguladoras deste programa FONL 2021; cómpre aprobar estas bases coa corrección na Base 9.1. Prazo de xustificación. Onde di: 2021. Debe dicir: 2022. Polo anterior, RESOLVO: 1º. Avocar a competencia que con carácter xeral foi delegada por esta Presidencia mediante Resolución nº 16643 de 30/07/2015 na Xunta de Goberno, como excepción e considerando a urxencia na aprobación das bases do programa de subvencións provinciais de concorrencia competitiva dirixidas aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2021.2º. Aprobar as Bases do programa de subvencións provinciais de concorrencia competitiva dirixidas aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2021 que se transcriben de seguido. BASES REGULADORAS DA CONVOCATORIA DE SUBVENCIÓNS DIRIXIDA AOS CONCELLOS, AGRUPACIÓNS DE CONCELLOS, MANCOMUNIDADES E OUTRAS ENTIDADES LOCAIS DA PROVINCIA DA CORUÑA PARA A CREACIÓN, MANTEMENTO E REFORZO DOS SERVIZOS DE NORMALIZACIÓN LINGÜÍSTICA (SNL) DE 2021 Datos da convocatoria Base 1. Liñas xerais A Deputación da Coruña, no marco das súas competencias, destina importantes recursos á actividade de fomento, principalmente mediante a concesión de axudas económicas destinadas á promoción de actividades, investimentos e mantemento de centros e servizos considerados de interese público, co obxectivo de contribuír a que os concellos e outras entidades locais da provincia acaden os obxectivos que lles son propios e de fomentar a participación da cidadanía nos distintos ámbitos de actuación. Polo que se refire ao tipo de tramitación, as subvencións da presente convocatoria tramitaranse de xeito telemático, a través da plataforma de tramitación electrónica da Deputación (SUBTeL). A tramitación telemática aplicaráselle a todas as fases do procedemento (solicitude, concesión e xustificación) e incluiranse en cada unha delas as notificacións e as comunicacións, os requirimentos de información e documentación e máis os envíos de documentación que fosen necesarios para tramitar os expedientes. Conforme co disposto no artigo 45.1. b) da Lei 39/2015, do 1 de outubro, de procedemento administrativo común das administracións públicas notificaránselle ás entidades interesadas as resolucións e actos administrativos que afecten os seus dereitos e intereses. A resolución da solicitude de subvención, por tratarse dun acto integrante dun procedemento de concorrencia competitiva e, de conformidade co establecido no artigo 45 da indicada Lei 39/2015, notificarase mediante publicación no Boletín Oficial da Provincia e producirá os mesmos efectos que a notificación individualizada. Esta publicación tamén se realizará na páxina web da Deputación, á cal se remitirá o texto publicado no Boletín Oficial da Provincia, sen prexuízo do cumprimento da normativa vixente en materia de notificacións administrativas. Base 2. Réxime xurídico O marco normativo polo que se rexerán as subvencións concedidas pola Deputación da Coruña, está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, conteñan prescricións relativas ás subvencións ou sexan susceptibles de produciren efectos no devandito ámbito: · Lei 38/2003, do 17 de novembro, xeral de subvencións (LXS) e o Real decreto 887/2006, do 21 de xullo, polo que se aproba o seu regulamento (RLXS). · Lei 7/1985, do 2 de abril, reguladora das bases de réxime local (LRBRL). · Lei 5/1997, do 22 de xullo, de administración local de Galicia (LALGa). · Real D. L. 2/2004, do 5 de marzo, polo que se aproba o texto refundido da Lei reguladora das facendas locais (TRLHL). · Lei 39/2015, do 1 de outubro, de procedemento administrativo común das administracións públicas (LPACAP). · Estatuto de autonomía de Galicia de 1981 (EAGa). · Lei 3/1983, do 15 de xuño, de normalización lingüística (LNLGa). · Carta europea das linguas rexionais ou minoritarias do 5 de novembro de 1992, BOE nº 22, do 15 de setembro de 2011. · Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004. · Ordenanza xeral de subvencións e transferencias da Deputación da Coruña. · Bases de execución do orzamento do exercicio 2021 Base 3. Obxecto O obxecto desta convocatoria é establecer as normas para a solicitude, a concesión, a xustificación e o pagamento das subvencións en réxime de concorrencia competitiva que conceda a Deputación da Coruña, destinadas a financiar as retribucións do persoal técnico dos servizos de normalización lingüística (SNL) das entidades locais que abrangue este programa. Os concellos serán os encargados de pagar directamente as súas nóminas e Seguridade Social. A Deputación contribuirá cun importe por concello, agrupación de concellos, mancomunidades e outras entidades locais de 15.000 euros no exercicio 2021 por xornada completa. O importe reducirase proporcionalmente á xornada desenvolvida polo persoal. O resto dos custos do persoal, que deben ser acordes á súa categoría profesional, deben ser sufragados polo concello beneficiario, que sexa, como for deberá asumir, como mínimo, o 20% do custo total. A participación neste programa non suporá relación contractual ningunha entre a Deputación e o persoal técnico dos SNL municipais. Deberá observarse o establecido na Orde HAP/1781/2013, do 20 de setembro, pola que se aproba a Instrución do modelo normal de contabilidade local e Orde HAP/1782/2013, do 20 de setembro pola que se aproba a Instrución do modelo simplificado de contabilidade local e se modifica a Instrución do modelo básico de contabilidade local aprobado por Orde HAEHA/4040/2004, do 20 de novembro 3.1 Perfil da persoa técnica do servizo de normalización lingüística Os servizos de normalización lingüística destas entidades deberá contar, cando menos cun técnico ou técnica de normalización lingüística que debe ser especialista titulada/o superior en lingua galega, polo que deberá posuír algunha das seguintes titulacións: Licenciatura en Filoloxía Galego-Portuguesa, Filoloxía Galega ou Filoloxía Hispánica (subsección Galego-Portugués); grao en Lingua Galega, ou titulado en calquera outra licenciatura/grao sempre que dispoña do Celga 5. A súa categoría profesional no seo da administración terá que ser a de técnica/o de normalización lingüística e as retribucións deberán ser as correspondentes a esa categoría. Concretamente para os SNL de nova creación será preceptivo que posúan a categoría laboral de funcionario/a A1 ou laboral I. A súa contratación farase mediante un proceso selectivo no que se avalíen os coñecementos e as capacidades reais e prácticas das persoas candidatas para o desenvolvemento das funcións do posto de traballo (de acordo coas funcións sinaladas) respectando, en todo caso, os requisitos de igualdade, mérito, capacidade e publicidade.3.2 Finalidade principal dos servizos de normalización lingüística O obxectivo principal dos servizos de normalización lingüística debe ser o de incrementar o uso e prestixio da nosa lingua en todos os ámbitos e sectores do termo municipal, non só no seo da propia administración. En xeral, as funcións que deben ter os SNL que se acollan a este programa, tanto internas como externas entre outras, son as seguintes: Funcións xerais internas: - Asesorar a administración en todo o relacionado coa política lingüística na procura do incremento do uso e prestixio da lingua galega. - Velar polo cumprimento da lexislación en materia lingüística por parte da institución e, polo tanto, velar para que se lle garantan os dereitos lingüísticos á cidadanía. - Informar sobre a conveniencia, oportunidade, método, etc., de incorporar accións con obxectivos normalizadores en programas ou accións do concello de índole diversa, e colaborar na súa especificación, deseño e materialización. - Emitir informes sobre a oportunidade, conveniencia, etc., de accións do concello con respecto ao fomento do uso e prestixio da lingua galega. - Colaborar coa administración para determinar os perfís lingüísticos necesarios en cada un dos postos de traballo e colaborar nas probas e procesos selectivos para que se avalíen convenientemente os coñecementos lingüísticos por parte das persoas aspirantes. Funcións de dinamización lingüística: - Fomentar o uso do galego no conxunto da sociedade. - Planificar, xestionar, executar e avaliar accións a prol da lingua galega no ámbito de influencia da entidade. - Propoñer programas dinamizadores e accións concretas que conciencien a sociedade respecto ao uso e prestixio da lingua galega, e a impliquen no proceso normalizador. - Fomentar o uso do galego no ámbito socioeconómico e, en xeral, en todos os sectores de importancia para a súa repercusión social. - Promover e coordinar redes de traballo para o fomento do uso do galego no ámbito asociativo, educativo, empresarial, etc., do termo municipal. - Planificar e propoñer programas dinamizadores e actividades concretas que conciencien a sociedade respecto ao uso da lingua galega. Funcións de formación (socio) lingüística: - Planificar, xestionar, coordinar e difundir a realización de cursos de lingua galega, xerais e específicos, para a poboación en xeral ou para sectores concretos. - Difundir entre a cidadanía materiais que contribúan á tarefa de promover a extensión do uso do galego: dereitos lingüísticos, lexislación, recursos lingüísticos. - Colaborar no deseño de programas de formación non-lingüística para garantir a presenza do galego e de contidos favorables á mellora de actitudes lingüísticas. Funcións de asesoramento lingüístico interno: - Mellorar a calidade lingüística e comunicativa da administración. - Normalizar a imaxe lingüística e fixar criterios lingüísticos para a organización. - Resolver dúbidas lingüísticas. - Elaborar e recomendar materiais específicos, atendendo as necesidades dos departamentos. Funcións de coordinación e apoio entre a Deputación e os concellos: - Apoiar e difundir as accións dinamizadoras desenvolvidas pola Deputación da Coruña. - Coordinarse coa Deputación e outros concellos para planificar e executar accións de normalización conxuntas. - Participar nas xuntanzas e encontros de traballo e coordinación que a Deputación convoque e nos grupos de traballo que se creen para a planificación de accións normalizadoras conxuntas Estas bases serán de aplicación a actividades que se han realizar no período comprendido entre o 1 de xaneiro e o 31 de decembro de 2021 que remitan a estas bases. Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Coa finalidade de fomentar a igualdade de oportunidades entre mulleres e homes incorporarase o principio de transversalidade de xénero na actividade subvencionada pola Deputación da Coruña. A inclusión do principio de transversalidade poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.), a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, a través do tratamento das imaxes con valores de igualdade, a través da incorporación da diversidade, pluralidade de roles e identidades de xénero, etc. Base 4. O orzamento subvencionado que se ha xustificar: o coeficiente de financiamento.1. O coeficiente de financiamento defínese xa no momento de presentar a solicitude de subvención e resulta ser o cociente entre o importe da subvención solicitada e o orzamento de gastos estimados pola persoa solicitante.2. O orzamento subvencionado para xustificar será o resultado de dividir o importe da subvención concedida polo coeficiente de financiamento.3. No caso de que a persoa beneficiaria obtivera outras subvencións, ingresos públicos ou privados para a mesma finalidade, ou mesmo obtivera recursos propios xerados pola propia actividade ou proxecto subvencionado, que sumados ao importe da subvención concedida dean un resultado superior ao importe calculado segundo o apartado anterior, o orzamento subvencionado que se ha xustificar será a suma de todo o financiamento obtido por mor da realización da actividade ou proxecto subvencionado. O gasto xustificado documentalmente deberá acadar, polo menos, o importe do orzamento subvencionado para xustificar. Base 5. Compromisos específicos do programa - Comprometerse á execución e difusión dos programas normalizadores propostos desde a Deputación. - Á participación da técnica ou técnico nas xuntanzas e encontros de traballo e coordinación que a Deputación convoque. Base 6. Entidades solicitantes. Requisitos e obrigas das entidades locais Poderán participar nas convocatorias correspondente os concellos e outras entidades locais que cumpran os requisitos dos seguintes apartados, no momento de presentaren a solicitude.6.1 Pertenceren á administración local da provincia da Coruña. Poderán participar todos os concellos da provincia da Coruña de 5.000 ou máis habitantes ou agrupacións de concellos e mancomunidades que, entre eles, cheguen a esa cifra mínima de habitantes. - Tendo en conta a continua perda de galegofalantes que se produce nas grandes cidades os concellos da Coruña, Santiago de Compostela e Ferrol poderán solicitar a subvención, mais unicamente para persoal técnico de reforzo do SNL xa creado, sempre e cando se dedique a labores de dinamización sociolingüística. - Só se pode presentar unha única solicitude por concello ou, de ser o caso, agrupacións de concellos. É incompatible para cada un dos concellos facer solicitudes a nivel individual e, ao mesmo tempo, de forma agrupada. O incumprimento desta condición será motivo de exclusión. O concello que forme parte dunha mancomunidade e decida solicitar a subvención individualmente ou agrupado a outro/s concello/s deberá entregar a documentación conforme a base 7.2.5 desta convocatoria. Documento acreditativo da aprobación da última conta xeral que legalmente sexa esixible e da súa presentación perante os órganos de control externo.6.2 Tendo en conta que a tramitación será telemática: A entidade deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán a ese enderezo. Excepcionalmente poderase modificar o enderezo oficial, de forma xustificada, coa obriga de notificar a dita circunstancia á Deputación. Deberán dispoñer de certificado dixital: · A alcaldía ou concellería en que delegue. · A persoa que ocupe a secretaría.6.3 Estar ao corrente das súas obrigas coa Facenda pública, coa Deputación e coa Tesourería da Seguridade Social.6.4 Ter aprobada a última conta xeral que legalmente sexa exixible e presentada perante os órganos de control externo.6.5 Facer constar a colaboración da Deputación da Coruña en toda a información (impresa, informática, de redes sociais ou audiovisual) que fixeran das actividades ou investimentos subvencionados, tamén na súa páxina web. Calquera comunicación ou publicación do SNL relativa ás accións obxecto da subvención, incluídas as realizadas en conferencias, seminarios ou calquera información ou materiais de promoción (como folletos, carteis ou presentacións en formato electrónico) deberán indicar que a actividade recibiu financiamento provincial, así como exhibir a marca da Deputación integrada polo símbolo e logotipo que o acompaña en lugar que destaque adecuadamente.6.6 Someterse, na súa condición de quen subscribe a conta, aos procedementos de control que poidan realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderáselles esixir responsabilidade administrativa, consonte co disposto na Lei 38/2003, xeral de subvencións, e, no seu caso, responsabilidade penal, de conformidade co Código Penal.6.7 Incorporar, con carácter xeral, a transversalidade de xénero a través do emprego dunha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero. Base 7. Solicitudes 7.1 Prazo e presentación de solicitudes As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTeL). A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros. Os prazos de presentación de solicitudes determinarase no anuncio de publicación da convocatoria deste programa no BOP da Coruña a través da Base de Datos Nacional de Subvencións.7.2 Documentación A documentación da solicitude deberá vir asinada do seguinte xeito: · No caso das certificacións, pola secretaría co visto e prace da alcaldía/presidencia ou concelleira/o en quen delegue. · No caso das declaracións, compromisos e outra documentación, pola alcaldía/presidencia ou persoa en quen delegue. A documentación que se ha presentar é a seguinte: 7.2.1 Documento acreditativo da delegación da alcaldía/ presidencia, no seu caso, no que se especifique o alcance da dita delegación (presentación telemática das solicitudes de subvencións, sinatura electrónica de todos os documentos necesarios para a súa tramitación, incluíndo as certificacións). 7.2.2 Certificación acreditativa do acordo de solicitude.7.2.3. Declaración do tipo de solicitude que especifique: -creación do SNL -mantemento do SNL existente -reforzo do SNL (só para os concellos da Coruña, Santiago de Compostela e Ferrol) Declaración da relación do persoal que especifique: -Persoal funcionario -Persoal laboral Declaración da titulación académica que especifique: -grao/licenciatura/licenciatura+celga 5 -diplomado/grao (só válido para mantemento de SNL anteriores a 2007) Declaración do grupo que especifique: A1/I. O concello que forme parte dunha mancomunidade e decida solicitar individualmente ou agrupado a outro/s concello/s deberá achegar o acordo plenario de que non participa coa mancomunidade para este servizo. A mancomunidade correspondente tamén deberá achegar o acordo de que non prestará este servizo a ese concello. Memoria explicativa que presentará telematicamente e que desenvolva aspectos da base 3: Finalidade principal dos servizos de normalización lingüística Calendario de actividades previstas. As agrupacións de concellos que se constitúan para o mantemento en común deste servizo presentarán telematicamente: - Certificación acreditativa do acordo de solicitude da agrupación de concellos. - Certificación do nomeamento dun representante legal para estes efectos. - Declaración na que conste o concello que vai recibir o importe da achega e que deberá presentar a documentación para o pagamento e xustificación. - Autorización para que a Deputación poida obter as certificacións das administracións tributarias correspondentes e da Tesourería da Seguridade Social. Todos os concellos que se agrupen deben estar ao corrente nas súas obrigas tributarias e coa Seguridade Social, no momento da concesión. - Todos os concellos que presenten a solicitude de forma agrupada deben cumprir o establecido nas Bases de Execución do Orzamento provincial referente á conta Xeral e a súa presentación perante os órganos de control externo.7.2.4 Autorización para que a Deputación poida obter as certificacións das administracións tributarias correspondentes e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións.7.2.5 Documento acreditativo da aprobación da última conta xeral que legalmente sexa exixible e da súa presentación perante os órganos de control externo.7.2.6 Calquera outra documentación, compromisos ou manifestacións que se especifique na convocatoria correspondente ou que sexa precisa para a valoración da solicitude. No caso de que a documentación fose incorrecta ou insuficiente, daráselle un prazo de 10 días para a súa emenda. Pasado este prazo sen que a entidade interesada atenda o requirimento, entenderase que desiste do seu pedimento. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar a integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento. Base 8. Resolución 8.1 Valoración das solicitudes A selección das peticións e a contía das subvencións determinarase de acordo co seguinte baremo: Criterio de baremación: Custo do servizo, puntuación máxima: 100 puntos Subvención máxima: 15.000€ Orzamento máximo subvencionable: 18.750€ Orzamento mínimo subvencionable:.9.000€ Ata 9.000 euros ______________________________________10 Entre 9.000 e 10.000 euros____________________________20 Entre 10.001 e 11.000 euros___________________________30 Entre 11.001 e 12.000 euros___________________________40 Entre 12.001 e 13.000 euros___________________________50 Entre 13.001 e 14.000 euros___________________________60 Entre 15.001 e 16.000 euros___________________________70 Entre 16.001 e 17.000 euros__________________________­_80 Entre 17.001 e 18.000 euros___________________________90 Entre 18.001 e 19.000 euros__________________________100 8.2 Concesión A concesión das subvencións realizarase mediante un réxime de concorrencia competitiva e será aprobada por resolución do presidente da Deputación. A unidade encargada da tramitación administrativa remitirá as solicitudes que cumpran os requisitos da convocatoria á comisión avaliadora designada polo presidente da Deputación mediante resolución, que emitirá unha proposta motivada. A unidade que tramita o expediente, á vista da documentación que consta neste e da proposta da comisión avaliadora, formulará un informe proposta de resolución de concesión provisional, debidamente motivado, que deberá expresar o solicitante ou a relación de solicitantes para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Este informe proposta será fiscalizado. O presidente da Deputación ditará resolución de concesión provisional, que deberá notificárselles ás persoas interesadas, na forma prevista na convocatoria. Concederáselles un prazo de 10 días hábiles para presentaren, se é o caso, a desistencia da solicitude, a reformulación, o cambio de obxecto, ou as alegacións que consideren oportunas. No caso de non formular desistencia expresa, a subvención considerarase aceptada tacitamente. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas distintas ás aducidas polos interesados. Neste caso, a resolución de concesión provisional adoptada terá o carácter de definitiva. No caso de que existisen alegacións por parte das persoas interesadas, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte á Deputación mentres non se lle notifique a resolución definitiva de concesión. Prazo de resolución: seis meses desde a finalización do prazo de presentación das solicitudes Prazo de notificación: dez días desde que se dite a resolución da concesión da subvención 8.3 Reformulación das solicitudes Despois da notificación da resolución de concesión provisional das subvencións e dentro do prazo concedido de 10 días hábiles, a entidade deberá reformular a súa solicitude unicamente no caso de que o orzamento definitivo da actividade que se vai realizar sexa inferior ao orzamento subvencionado que se deba xustificar, segundo figura na dita resolución de concesión provisional. A solicitude de reformulación deberá achegar a memoria adaptada co novo orzamento. Na resolución de concesión definitiva aprobarase, se procede, a reformulación e manteranse as condicións de concesión da subvención, minorándose, no seu caso, o importe que corresponda. Calquera cambio que se aprobe reflectirase no apartado de datos económicos do expediente de solicitude. Base 9. Xustificación e pagamento 9.1 Prazo de xustificación O prazo para a xustificación das subvencións rematará o día 30 de abril de 2022 ás 14:00 horas.9.2 Consideracións xerais As subvencións aboaranse despois da xustificación dos gastos, que deberán axustarse aos conceptos aprobados na concesión definitiva e que figurarán en cada expediente de solicitude. As subvencións serán prepagables e aboaranse do xeito seguinte: · Aboarase o 50 % do importe da subvención, logo da notificación da concesión; o 50 % restante, ou a cantidade que proceda, aboarase logo da xustificación da subvención, de acordo co establecido nesta convocatoria. As subvencións aboaranse despois da xustificación dos gastos e os gastos xustificados deberán axustarse aos conceptos aprobados no orzamento inicial e ao importe da adxudicación da obra ou subministración. O aboamento da subvención materializarase mediante o ingreso na conta sinalada pola entidade local.9.2.1 A cantidade para xustificar será o importe da subvención concedida dividido entre o coeficiente de financiamento fixado nas presentes bases. No caso de ter outras subvencións ou ingresos propios para o mesmo obxecto que, en concorrencia coa subvención da Deputación da Coruña, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. O gasto xustificado documentalmente deberá acadar, polo menos, o importe do orzamento subvencionado para xustificar.9.2.2 O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria.9.2.3 Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.9.3 Documentación xustificativa A documentación xustificativa deberá vir asinada do seguinte xeito: · No caso das certificacións, pola secretaría co visto e prace da alcaldía/presidencia ou concelleira/o en quen delegue. · No caso das declaracións e outra documentación, pola alcaldía ou persoa en quen delegue. A documentación que se ha presentar é a seguinte: 9.3.1 Memoria da realización da actividade e do cumprimento das condicións impostas na concesión da subvención, que conterá, como mínimo os seguintes aspectos: Actividades desenvoltas, calendario destas, ámbito territorial, cuantificación e perfil dos participantes, e resultados obtidos. A memoria terá que estar redactada pola persoa técnica de normalización lingüística e nela constará a súa identificación completa (nome, apelidos, titulación e cargo) e estará asinada pola persoa que represente a entidade.9.3.2 Certificación expedida pola persoa a cargo da Secretaría da entidade local, dos pagos realizados ao persoal técnico de normalización lingüística entre o 1 de xaneiro e o 31 de decembro que indicará para cada persoa traballadora e mes: o importe bruto da nómina, o importe da seguridade social con cargo á entidade local ademais da declaración de contar co consentimento expreso da persoa traballadora para ceder os seus datos persoais, requiridos para a xustificación, á Deputación da Coruña. Relación do persoal: -Copia electrónica do contrato laboral vixente que o concello/agrupación de concellos/mancomunidade formalice coa persoa técnica lingüística. Ou -Copia electrónica da acta da toma de posesión se é persoal funcionario. Titulación: -Copia electrónica da titulación académica: grao/ licenciatura Filoloxía Galego-Portuguesa, Filoloxía Galega ou Filoloxía Hispánica (sección galego-portugués), grao en Lingua e Literatura Galegas. Ou -Copia electrónica da titulación académica: grao/licenciatura e Celga 5. Temporalidade do contrato: No caso de que por circunstancias excepcionais, debidamente xustificadas, non fose posible acreditar a cobertura do posto de traballo para o que se percibe a subvención durante toda a anualidade, o importe que ha percibir por día traballado é equivalente ao resultado de dividir o importe da axuda entre 365.9.3.3 Relación detallada de todos os ingresos de natureza pública ou privada obtidos para o mesmo obxecto das subvencións doutras administracións públicas ou entidades privadas para o mesmo obxecto, con indicación do seu importe e procedencia, así como dos ingresos propios afectados á actividade subvencionada, ou, pola contra, declaración de non ter outros ingresos públicos ou privados para o mesmo obxecto. No caso de concorrencia de subvencións públicas que estean xustificadas, poderá achegarse certificación da administración que a concedeu, na que se detallen os conceptos subvencionados e os importes xustificados e período ao que se refiren os gastos.9.3.4 Declaración do cumprimento da obriga de facer constar a colaboración da Deputación da Coruña en toda a información (impresa, informática ou audiovisual) que fixera das actividades subvencionadas.9.3.5 Declaración de non ter pendente de xustificación ningunha cantidade anticipada da Deputación na que xa rematara o prazo para a presentación dos xustificantes.9.3.6 Declaración de ter aprobada a última conta xeral que legalmente sexa exixible e presentada perante os órganos de control externo.9.3.7 Cando a xustificación se presente fóra de prazo, a entidade aceptará a sanción que lle corresponda segundo se recolle nas bases da convocatoria, así como a compensación do importe da sanción no pago da subvención. Para o cobramento da subvención, as entidades locais deberán presentar a documentación que se estableza nestas bases e de xeito particular para cada convocatoria específica. A documentación que teña que presentar, se consta na Deputación porque a achegou nun expediente a través da aplicación Subtel e non teña ningunha modificación posterior á súa achega, pode optar por emitir unha declaración na que conste o nome do/s documento/s co número do expediente no que o/s achegou e que non sufriu modificacións posteriores.9.4 Tramitación da xustificación Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada na base anterior. Á vista da documentación xustificativa presentada e logo dos informes previos da unidade xestora despois da súa fiscalización, o órgano competente valorará o cumprimento das actividades subvencionadas e, se a documentación é correcta, procederase ao pagamento da subvención. Para a valoración do cumprimento da finalidade básica da subvención terase en conta o seguinte: 1 No caso de que se xustifique gasto polo 100% do orzamento subvencionado para xustificar, aboarase a totalidade da subvención.2 No caso de que se xustifique gasto inferior ao 100% e, mais do 50% do orzamento subvencionado para xustificar, aboarase a parte proporcional da subvención.3 No caso de que se xustifique gasto inferior ao 50% do orzamento subvencionado para xustificar, non se considerará cumprida a finalidade básica da subvención, polo que non se aboará cantidade ningunha. No caso de que a documentación xustificativa fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste do seu pedimento, ditándose resolución que deberá ser notificada á beneficiaria. A Deputación da Coruña poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. Conforme ao que se dispón nas bases de execución do exercicio correspondente, o grao de execución das actividades subvencionados poderá ser considerado entre os criterios de valoración en futuras convocatorias.9.5 Procedemento de reintegro de subvencións No caso de incumprimento do obxecto, condicións ou finalidade das subvencións de carácter prepagable, ou ausencia de xustificación destas nos termos contemplados nestas bases, ou cando se acrediten estas circunstancias ou se poña de manifesto o incumprimento das obrigas do beneficiario durante o proceso de control financeiro posterior ao pagamento, a Deputación provincial esixiralles ás persoas físicas ou xurídicas beneficiarias, o reintegro das cantidades correspondentes xunto cos xuros de mora correspondentes, de acordo co procedemento establecido. No caso de que non efectuase o ingreso do importe que se ha reintegrar no prazo establecido para o efecto, autorízase expresamente a Deputación para que poida efectuar a compensación con calquera débito a favor do beneficiario da subvención, a través das entregas a conta da recadación (no caso de concellos usuarios do Servizo) ou de calquera outra subvención que se encontre no trámite de pagamento (para os non usuarios). Base 10. Incumprimentos e sancións O procedemento sancionador está recollido na Ordenanza xeral de subvencións e transferencias publicada no Boletín Oficial da Provincia número 72, do 15 de abril de 2019. Base 11. Tramitación anticipada do gasto O programa FONL/2021 tramítase mediante anticipación do gasto. A resolución da concesión definitiva realizarase logo de aprobados os orzamentos do exercicio económico 2021 e a entrada en vigor destes. Base 12. Publicidade das subvencións concedidas A Deputación Provincial da Coruña publicará no Boletín Oficial da Provincia as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención. A publicidade realizarase no primeiro e terceiro trimestre de cada exercicio con relación ás subvencións concedidas no semestre inmediato anterior. Simultaneamente, a información publicada inserirase na páxina de internet da Deputación. (www.dacoruna. gal) A Deputación contará co Rexistro Público de Axudas, Subvencións e Convenios a que se refire a disposición adicional sexta da Lei de subvencións de Galicia e facilitará á comunidade autónoma a información a que se refire o apartado 3 do artigo 16 da devandita norma Disposición adicional primeira Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais) Disposición adicional segunda 1 A aprobación das presentes bases queda sometida á condición suspensiva da entrada en vigor do orzamento xeral da Deputación da Coruña do correspondente exercicio no que se conteñan os créditos adecuados e suficientes para atender as solicitudes que ao amparo destas se presenten.2 Consonte co anterior, non se poderá realizar ningún acto que supoña directa ou indirectamente compromiso provincial de transcendencia orzamentaria en tanto non se cumpra a condición suspensiva citada no apartado anterior.3 En ningún caso a presente convocatoria xerará dereito a favor das entidades solicitantes mentres non se dean as condicións orzamentarias, procedementais e xurídicas de aplicación. Disposición adicional terceira A participación na convocatoria supón a aceptación destas bases reguladoras.